Baie dankie vir die moeite wat jy gedoen het met jou positiewe "review". Dis 'n heerlike voorreg om mense soos julle te akkommodeer.
Die gastehuis was baie netjies en is in 'n mooi deel van Carolina. Annatjie het ons versoeke maklik hanteer en het seker gemaak ons weet waarheen om te ry. As ek weer in daardie wêreld is, sal ek moeite doen om daar oor te bly.
Hi Carel, dankie vir jou kommentaar. Ek is jammer dat jy onveilig gevoel het, aangesien ons spesiaal 'n toesluit motorhuis vir elke kamer verskaf. Praat gerus 'n volgende keer met ons hieroor en ons kyk wat ons daaraan kan doen!
Wat 'n pragtige gastehuis geleë baie naby die oewer van die dam. Die plekkie is 'n juweel. Kamers netjies en alles skoon en op hul plek. Die eienaars is mense wat rêrig omgee vir hul gaste. Die ontbyt was heerlik en beslis waarde vir geld. Ek kan die gastehuis beslis aanbeveel as jy in Carolina 'n oornagplekkie soek.
Dankie Stuart! Dit vat 'n ekstra stukkie van jou tyd om kommentaar te lewer en daarom waardeer ek dit soveel meer.
Dit was 'n heerlike oorslaap. Ons kamer was baie gerieflik en ons is met vriendelikheid ontvang en het die heerlikste ontbyt geniet.
Die pad is die Munisipaliteit se verantwoordelikheid en hulle het kontrakteurs aangestel om die pad te herstel.
Die gasheer en gasvrou was baie aangenaam. Die kamers is baie stylvol en goed toegerus. Die ontbyt was ook baie lekker. Die gasheer en gasvrou het uit hulle pad gegaan om die verblyf so gerieflik moontlik te maak vir die gaste. Baie dankie hiervoor!
Baie dankie vir jou kommentaar. Ek waardeer dit en streef daarna om uitstekende diens te lewer, meer nog as wat van 4-ster verwag word. Ses maande gelede het ons R28 000 spandeer aan signalboosters en Wi-Fi range extenders om vir gaste onbeperkte internettoegang te gee en gemaklike selfoonontvangs. Ons kry gelukkig baie positiewe terugvoering van daardie verbetering af. Sommige dae het ons egter in Carolina geen ontvangs nie: nie Vodaom, Cell C, MTN of Telkom nie. Hierdie dae kom periodiek al hoe minder voor. Miskien was jy in so 'n ongelukkige tyd hier. Ons skakel ook die Wi-Fi router af as as daar swaar weer is om skade te voorkom en skakel dadelik daarna weer aan. Waterdruk: 'n Drukpomp is geinstalleer en ek is jammer dat jy 'n negatiewe ervanring gehad het. Ons gee aandag daaraan en vertrou dat jy 'n volgende keer weer hier sal kom tuisgaan.
Die gastehuis is baie mooi en netjies met 'n baie mooi uitsig. Dis baie rustig met 'n baie mooi tuin. Die ontbyt was ook heerlik en betyds.
'n Lieflike gastehuis met al die noodsaaklikhede om gerieflik oornag te bly. Pragtige tuin en uitsig.